Luis Sepúlveda

Luis Sepúlveda Calfucura (født 4. oktober 1949 i Ovalle i Chile, død 16. april 2020 i Oviedo i Spania) var en chilensk forfatter, regissør, journalist og politisk kommunistisk aktivist.

Liv og virke

Bakgrunn
Luis Sepúlveda Calfucura kom fra det nordlige Chile. Hans far, José Sepúlveda, var et militant medlem av det chilenske kommunistiske parti. Moren, Irma Calfucura, var sykepleierske av mapuche-avstamning. Etter høyskole i Santiago, Chile studerte Luis sceneteknikk og -produksjon ved Instituto Nacional.

Politisk engasjement
I ungdomsårene ble han med i den chilenske seksjon av den bolivianske ELN. Han hørte til president Salvador Allendes livgarde helt til hans død under kuppet den 11. september 1973.

Under Augusto Pinochets diktatur ble han arrestert, torturert og dømt til et og et halvt års fengsel. Etter påtrykk fra utlandet, ikke minst fra den tyske avdeling av Amnesty International, ble straffen omgjort til husarrest. Han klarte imidlertid å flykte og holdt seg skjult i ett år. Han startet en teatergruppe i Valparaíso og deltok i motstandsarbeid. Nok en gang ble han arrestert, og ble da dømt til 28 års fengsel som skulle sones i Temuco. Etter ytterligere internasjonale protester ble dette endret til åtte års landsforvisning.

Han ble satt på et fly og skulle sendes til Sverige der det var meningen at han skulle undervise i spansk  litteratur. Men ved mellomlanding i Buenos Aires kom han seg unna, og klarte å ta seg over til Uruguay. Derfra dro han til Brasil og Paraguay og havnet tilslutt i Ecuador.

I Quito grunnla han en teatergruppe for Peru, Ecuador og Columbia. Senere sluttet han seg til sandinistene i Nicaragua.

Etter å ha blitt innvilget asyl i Tyskland, bodde han fra 1980 i mer enn 10 år i Hamburg. Sepúlveda ble lastesbilsjåfør, og kjørte mellom Hamburg og Istanbul. Fra 1982 til 1987 var han mannskap på et Greenpeace-skip og engasjerte seg mot hvalfangst. Han virket også som journalist for Der Spiegel (blant annet under krigen i Angola) og for UNESCO.

Etter skilsmissen fra sin tyske hustru og et forsatt eksil i Frankrike flyttet Luis Sepúlveda i 1996 til Gijón i Spania.

I mars 2020 ble Sepúlveda testet positiv for koronaviruset.

Verker 
Hans mest kjente roman er Un viejo que leía novelas de amor fra 1989 som ble oversatt til 46 språk. Den er et forsvar for urskogen i Amazonas og av shuarenes kultur. Mange av Sepúlvedas verker handler om økologiske temaer og inneholder selvbiografiske elementer.

 
 
 
  deutsch: 
  deutsch: 
 
  deutsch: 
  deutsch: 
  deutsch: 
  deutsch: 
  deutsch: 
 
 
 
 Schmetterling-Verlag, Stuttgart 2012, ISBN 978-3-89657-796-2.
 
 
  deutsch: 
 Historia deMax, de Mix y de Mex, relato. Ill. de Noemi Villamura. Espasa, Barcelona 2012.
Wie der Kater und die Maus trotzdem Freunde wurden, Bilder von Sabine Wilharm. Fischer KJB, Frankfurt am Main 2014, ISBN 978-3-596-85628-2.
 Wie der Kater und die Maus trotzdem Freunde wurden, Hörbuch gelesen von Otto Mellies. Sauerländer audio, Berlin 2014, ISBN 978-3-8398-4680-3.

Priser og utmerkelser 
Luis Sepúlveda har mottatt en rekke erkjentligheter:

 Premio Gabriela Mistral de poesía (1976)
 Premio Tigre Juan de novela (1988) (Pris for litteratur med økologiske temaer)
 Premio de relatos cortos «La Felguera» (kortprosa)

Film 
 Luis Sepúlveda, lécrivain du bout du monde. Dokumentarfilm, Frankrike, 2011, 43:30 Min., bok og regi: Sylvie Deleule, produksjon: Drôle de Trame, arte France.

Referanser

Eksterne lenker 
 
 
 
 
  

Chilenske forfattere
Chilenske regissører
Chilenske journalister
Personer fra regionen Coquimbo
Dødsfall relatert til covid-19 i Spania
Politikere ofre for covidpandemien
Skuespillere ofre for covidpandemien